6. ΝΟΜΟΣ υπ’ αριθ. 3193 της 20/23 Απρ. 1955 Περί λήψεως μέτρων προς περιστολήν και κολασμόν των παρανόμων αγοραπωλησιών καπνού. Άρθρ.1.-Το εδάφ. ιε΄ της παρ. 1 του άρθρ. 3 του Ν.Δ. 2575/1953 «περί κυρώσεως, τροποποιήσεως και συμπληρώσεως του Α.Ν. 1666/1951 «περί συστάσεως Κυβερνητικής Επιτροπής Καπνού κ.λ.π.», αντικαθίσταται ως ακολούθως: «ιε)Καθορίζει, μετ’ έγκρισιν της Κ.Ε.Κ., τον χρόνον ενάρξεως των αγοραπωλησιών παραγωγικών καπνών. Αγοραπωλησίαι τοιούτων καπνών συναπτόμεναι προ του εν λόγω χρόνου, ως και οιαιδήποτε συμφωνίαι και ρήτραι (αρραβών κ.λ.π.), σχέσιν οπωσδήποτε έχουσαι με την σύναψιν και εκτέλεσιν τοιούτων συμβάσεων, τυγχάνουν άκυροι. Έμποροι, μεσίται, αντιπρόσωποι ή υπάλληλοι των αγοραστών συνάπτοντες συμβάσεις αγοραπωλησίας παραγωγικών καπνών υπό οιονδήποτε τύπον και μορφήν ή διαπραγματευόμενοι καθ’ οιονδήποτε τρόπον την δέσμευσιν των παραγωγών, προς πώλησιν των καπνών των εις αυτούς, προ του κατά τ’ ανωτέρω καθοριζομένου χρόνου ενάρξεως των αγοραπωλησιών, τιμωρούνται δι’ αποφάσεως του αρμοδίου Εφόρου Καπνού, υποκειμένης εις προσφυγήν κατά τας διατάξεις του άρθρ. 89 του Κ.Ν.Φ.Κ. δια προστίμου μέχρι δραχ. 5.000. Οι ανωτέρω διώκονται και ποινικώς κατ’ έγκλησιν των οργάνων του Α.Ο.Ε.Κ., των Εφοριών Καπνού και του Υπουργείου Γεωργίας, επιβαλλομένης ποινής φυλακίσεως από 1 μέχρι 3 μηνών υπό του Ποινικού Δικαστηρίου. Ο Α.Ν. 1666/1951 και Ν.Δ. 2575/53 παρατεθήσονται εν τόμω 16. Άρθρ.2.-Κυρούται η υπ’ αριθ. 2073/4.12.54 πράξις του Υπουργικού Συμβουλίου «περί εξουσιοδοτήσεως της Κ.Ε.Κ. δια την λήψιν μέτρων αποκλεισμού των παρανόμων αγοραπωλησιών παραγωγικών καπνών», έχουσα ούτω: ΠΡΑΞΙΣ 2073 της 4 Δεκ. 1954 ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Λαβόν υπ’ όψει: 1.Την υπ’ αριθ. 46/18.10.54 πράξιν της Κυβερνητικής Επιτροπής Καπνού, περί καθορισμού του χρόνου ενάρξεως των αγοραπωλησιών παραγωγικών καπνών εσοδ. 1954. 2.Την ανάγκην αποκλεισμού συνάψεως παρανόμων αγοραπωλησιών προ του καθορισθέντος χρόνου δι’ εκάστην ποικιλίαν καπνών και σύστημα συσκευασίας αυτών. 3.Σχετικήν εισήγησιν του κ. Υπουργού επί της Γεωργίας, Αποφασίζει: Εξουσιοδοτεί την Κυβερνητικήν Επιτροπήν Καπνού, όπως δι’ αποφάσεών της καθορίζη: α)Τον χρόνον αφ’ ου θα γίνωνται δεκτά προς κατάθεσιν εις τας αρμοδίας Εφορίας Καπνού τα βάσει του Νόμ. 4672/1930 συντασσόμενα νομοτύπως συμφωνητικά αγοραπωλησίας καπνών, και β)Τα επί πλέον στοιχεία, άτινα θ’ αναγράφωνται εις τον κατά τας διατάξεις του Νόμ. 4672 και του από 14 Ιουλ. 1930 Ν.Δ/τος χρησιμοποιούμενον τύπον δια την σύναψιν εγκύρων συμβάσεων αγοραπωλησίας παραγωγικών καπνών, ή τα έγγραφα δι’ ων θα συνοδεύωνται αι συμβάσεις αύται, επί ποινή απαραδέκτου αυτών εκ μέρους των αρμοδίων Εφοριών Καπνού, προς απόδειξιν ότι η διαπραγμάτευσις και η συμφωνία αγοράς των καπνών έλαβε χώραν μετά την έναρξιν του καθορισθέντος, δι’ εκάστην ποικιλίαν και σύστημα συσκευασίας των καπνών, χρόνου. Εκδόσαν προς τούτο την παρούσαν υπ’ αριθ. 2073/54 πράξιν του, τελούσαν υπό νομοθετικήν κύρωσιν. Άρθρ.3.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 